Odense Adresse-Contoirs Efterretninger, 1841-05-22
Odense Borgerrepræsentations Forhandlinger. (Fortsat fra No. 90. Regulativets Drøftning fortsattes i det ordentlige Mede d. 22 Marts. - Oberstlieutenant v. Abrahamson, Generalkrigscommissair for Danmark, havde under 19 Marts indsendt, et Forslag om en Forandring i den Maade, hvorpaa Communeskatten sættes. Da Repræsentationen fandt, at Forslaget indeholdt Meget, der synes at fortjene særdeles Opmærksomhed, og den formeente, at det deri Omhandlede, der er af megen Vigtighed for Communen, burde underkastes en omhyggelig Drøftelse og søges bragt paa det Rene, forinden Regulativets Udarbeidelse tilendebringes, foreslog man Magistraten, at lade tvende af dens Medlemmer sammentræde med 3 af Repræsentanterne, S. Hansen, Ove Thomsen og Starup, for over Forslaget at afgive en motiveret Betænkning, som da kunde tages under foreløbig Overveielse af hvert Collegium for sig, og foretages til endelig Behandling i et Fælledsmøde ved Regulativets Drøftelse. Da Magistraten i Skrivelse af 8 April iblandt Andet havde yttret, at den ikke kunde deele Repræsentationens Anskuelse om Hensigtsmæssigheden af saadanne combinerede Committeer af Medlemmer af Magistraten og Repræsentationen, svaredes under 19 April iblandt Mere paa dette Punkt: "Tvertimod maae vi endnu nære den Formening, at den af os foreslaaede Committee vilde have været et meget hensigtsmæssigt Middel til at forene en alsidigere Drøftelse og en hurtigere Fremme af Sagen. Jmidlertid skulle vi, - da Spørgsmaalet om Hensigtsmæssigheden af slige combinerede Committeer formeentligen kunde tages under nærmere Overveielse i et Fælledsmøde ved Regulativets forhaabentligen snart forestaaende Drøftelse, - ikke indærere vort Forslag, men lade Andragendet for vort Vedkommende tage under foreløbig Overveielte o. s. v.,J Mødet d. 5 April tiltraadte Repræsentationen i Anledning af et Andragende fra Stadshauptmand Brodersen, om at erholde 50 Rbd. til Udgivternes Bestridelse ved Borgervæbningen dette Aar, Magistratens Anskuelse, at Stadshauptmanden burde opfordres til at aflægge specificeret Regnskab for Anvendelsen af den Sum, der anvistes forrige Aar, samt et Overslag over de rimelige Udgivter i indeværende Aar, forinden det kunde forsvares at anvise den forlangte Sum af Stadens Kasse. - Med Hensyn til et fra Oberstl., Generalkrigscommissair v. Abrahamson indkommet Andragende angaaet er ende Jndqvarteringsvæsenet i Odense, tilskreves Magistraten, at det forekom Repræsentationen hensigtsmæssigst, at den forenede Kommunalbestyrelse valgte nogle Medlemmer af sin Midte, samt anmodede et Par Grundeiere om, i Forening med disse at sammentræde med Jndqvarteringskommissionen, for foreløbigen at drøfte dette Arbeide, om denne Kommission dertil maatte være villig. - Magistraten havde forlangt Repræsentationens Betænkning om, hvad der burde foretages med den ubebyggede Plads paa Vestergade (Piledamspladsen), som havde været bortleiet til Tømmerplads, men hvis Leietid udløb til 1 Juni d. A. Repræsentationen, formeente, at Pladsen burde forsøges solgt ved Auction til Bebyggelse, og først i Mangel af Bud atter forsøges bortleiet. J et overordentligt Møde den 9 April anmeldte Viceformanden, Kaarup, som Repræsentationens Medlem i Fattig kommissionen, at det Kongelige Danske Cancellie havde resolveret, at Kommunen skal paa egen Bekostning besørge hjemsendt en her forsørgelsesberettiget Person, Hans Jørgen, Boyesen, der er indlagt i en Daareanstalt i Utrecht som sindsvag. Med Hensyn til de farlige Conseqventser, hvortil en slig Praxis efter Repræsentationens Formening kunde lede, besluttede man, af Fattigkommissionen at udbede sig velvilligen meddeelt ei allene de Aktstykker, som vedkomme denne Sag, men ogsaa dem, der angaae en tidligere Sag med et her forsørgelsesberettiget Fruentimmer, hvilken skal have frembudt et lignende Tilfælde, men med et andet Resultat. - Jfølge Magistratens Forslag tilstilledes Oberstlieutenant v. Abrahamsons Andragende om Ligning af Kommuneskatten Ligningskommissionen til Betænkning. - Regulativets Drøftelse fortsattes. (Forlangt indrykket.)